
Papur cefnogol
Nod y papur

Nod y papur yma i’w i drafod buddion dwyieithrwydd, cymraeg fel iaith ychwanegol, Cyfnod Sylfaen a’r Cwricwlwm Gymraeg.

Buddion dwyieithrwydd

Ystyr amlieithrwydd yw’r gallu i siarad mwy nac un iaith.

Mae dwy ffordd o ddysgu ail iaith: ar yr un pryd neu’n ddilynol, hynny yw, dysgu un iaith ac wedyn dysgu’r ail iaith yn hwyrach yn eu bywydau. (McLaughlin et al., 1995: Tabors, 2008). Dysgu dilynol sydd yn digwydd fwyaf wrth i blentyn o gartref sydd yn siarad Saesneg ddod i’r ysgol yn bedair oed ac wedyn dysgu’r Gymraeg.

Mae’r dysgwyr sy’n agored i ddwy iaith yr un pryd yn medru dysgu’r ddwy iaith i’r un safon, i’r un graddau ac nid oes yn well ganddynt un iaith dros y llall. 

Dyma’r sefyllfa ddelfrydol wrth ddysgu iaith.

Wrth addysgu dwy iaith ar yr un pryd adeiledir systemau iaith ar wahân ond yr un mor gryf yn yr ymennydd ar gyfer pob un o’r ieithoedd a glywir. 
Mae tua dwy ran o dair o oedolion ledled y byd yn siarad o leiaf ddwy iaith. Yn y gymdeithas fyd-eang heddiw, mae gan hyn lawer o fanteision. Mae ganddynt fwy o weithgaredd niwlear a meinwe dwysach yn yr ymennydd sy’n gysylltiedig a chof, sylw ac iaith na dysgwyr uniaith. (Bialystok, 2001, Mechelli et al., 2004; Kovelman, Baker, a Petitto, 2006) Mae’r unigolion sydd yn ddwyieithog yn medru newid rhwng dwy system iaith gwahanol. Mae eu hymennydd yn weithgar iawn ac yn hyblyg. Mae ymchwil hefyd yn dangos, o’u cymharu a’u cyfoedion nad ydynt yn ddwyieithog, bod plant dwyieithiog yn deall cysyniadau mathemateg a datrys problemau geiriol yn well. (Zelasko a Antunez, 2000)

Mae ymchwil yn cefnogi manteision dwyieithrwydd yn gryf mewn iaith, llythrynnedd, cymdeithasol a datblygiad gwybyddol. (Espinosa, 2008; Hakuta, Ferdman, a Diaz, 1987; Roseberry-McKibbin a Brice, 2005).
Yn ôl Sgiliaeth (dim dyddiad) mae’r rhan fwyaf o bobl y byd yn defnyddio o leiaf dwy iaith yn eu bywydau bob dydd yn gwella eu posibilrwydd o: . 

Gyflogadwyedd 
Mae dwyieithrwydd yn cynyddu cyflogadwyedd ac yn agor drysau i gyfleoedd newydd ym myd gwaith. 

Mantais Economaidd 
Mae pobl dwyieithog yn ennill rhwng 8% a 10% yn fwy mewn cyflog pob blwyddyn ar gyfartaledd o’i gymharu â phobl sy’n siarad un iaith yn unig. (Zelasko a Antunez, 2000).
Mantais Addysgol

Mae pobl ddwyieithog yn tueddu i fod yn fwy llwyddiannus ac yn fwy tebygol o allu dysgu iaith ychwanegol yn nes ymlaen yn eu bywydau. Darganfu Tomas a Collier (2001) fod disgyblion sy’n dilyn rhaglenni dwyieithog yn llwyddo i gyrraedd lefelau uwch o gyflawniad na’u cyfoedion uniaith.

Mae’r gallu i ddarllen a meddwl mewn dwy iaith yn hyrwyddo lefelau uwch o feddwl haniaethol (Diaz, 1985). 

Mae plant dwyieithog yn tueddu i sgorio’n well mewn profion IQ na phlant sy’n siarad un iaith yn unig. 
‘Mae plant dwyieithog yn fwy tebygol o gael gwell canlyniadau arholiadau’. (Gartner, blwyddyn- The Independant)

‘Mae plant nad ydynt yn mynd trwy system addysg ddwyieithog ar eu colled gan nad yw eu hymennydd yn cael cystal cyfle i ddatblygu, a’u bod yn colli aml i gyfle mewn bywyd’

(Cummins, (dim dyddiad)- Toronto University)

Mae amlieithrwydd yn cael effaith gadarnhaol ar ddatblygiad ieithyddol ac addysgiadol plant (Cummins, 2001).

Mantais Gymdeithasol
· rhoi’r gallu i unigolyn gyfathrebu gyda mwy o bobl mewn llawer o sefyllfaoedd amrywiol. Mae’r rhain yn rhannu o hunaniaeth sy’n datblygu’r plentyn (Zelasko a Antunez, 2000).
Mantais Ddiwylliannol
Mae dwyieithrwydd yn agor drysau i ddau ddiwylliant gwahanol, ac mae pobl ddwyieithog yn aml yn fwy parod i barchu gwahaniaethau mewn diwylliannau. 
Mantais Gwybyddol: mae dwyieithrwydd yn cryfhau’r cyhyrau gwybyddol – mae pobl ddwyieithog yn tueddu i fod yn fwy creadigol, hyblyg a sensitif, maent yn fwy meddylgar, gyda meddwl mwy agored. 
Iechyd: mae ymchwil yn dangos fod dwyieithrwydd yn gohirio dechreuad dementia a symptomau eraill clefyd Alzheimer. 
Yn ôl Brzozowski (2012), mae meddwl dargyfeiriol yn annog creadigrwydd- ‘Making your brain work in a different way and giving it fresh stimulus can open the door to ideas.’ 
Dengys ymchwil gan Cenoz a Genesee (1998) bod meddwl dargarfeiriol disgyblion amlieithog yn well na disgyblion uniaith.

Gall dysgu ail iaith fod yn ffordd i adnabod a datblygu syniadau creadigol ac unigolyddiaeth plant. Mae cwricwlwm Donaldson (2015) yn annog meddwl creadigol a datblygiad y plentyn yn holistig. 
Llywodraeth Cymru a’r Gymraeg  
Cyhoeddodd Davies (2017), Gweinidog y Gymraeg, y bydd cynllun sy’n annog rhieni i ddefnyddio’r Gymraeg gyda’u babanod ar gael ym mhob un o ardaloedd y 22 awdurdod lleol. Derbyniodd y cynllun £225,000 o gyllid ychwanegol gan Lywodraeth cymru.
Prosiect unigryw yw ‘Cymraeg i Blant’ a sefydlwyd gan Lywodraeth Cymru mewn partneriaeth â Mudiad Meithrin i gefnogi ac annog rhieni i drosglwyddo’r Gymraeg i’w plant a hyrwyddo manteision dwyieithrwydd. 
Dywedodd Dr Gwenllian L. Davies, Prif Weithredwr Mudiad Meithrin:
‘Rydyn ni’n hynod falch ein bod ni’n gallu cyflwyno ‘Cymraeg i Blant’ i bob rhan o Gymru ac yn edrych ymlaen at annog a chefnogi teuluoedd i ddefnyddio a throsglwyddo’r iaith ar yr aelwyd.’
Mae gan Lywodraeth Cymru hefyd gynllun gweithredu pedair blynedd (2017-21) sy’n galluogi pob dysgwr i ddatblygu eu sgiliau iaith gymraeg ac i ddefnyddio’r iaith yn hyderus. 

Mae’r cynllun yn unol â gweledigaeth Cymraeg 2050: Miliwn o siaradwyr (2017) ac Addysg yng Nghymru: Cenhedlaeth ein cenedl, Cynllun Gweithredu 2017-21 (2017). 

Mae’r Llywodraeth Cymru yn cydnabod pwysigrwydd cyfoethogi profiadau plant yn y Gymraeg fel ffordd o ddatblygu dwyieithrwydd.
Y Cyfnod Sylfaen

Yn ôl Llywodraeth (2008) mae’r Cyfnod Sylfaen yn ffordd o edrych ar addysg plant rhwng 3 a 7 oed. Er mwyn cynorthwyo i gyflwyno’r Cyfnod Sylfaen, mae’r fframwaith statudol, ‘Fframwaith ar gyfer Dysgu Plant 3 i 7 oed yng Nghymru’, ar gael.

Y Blynyddoedd Cynnar

Mae fframwaith cwricwlwm y cyfnod Sylfaen yn canolbwyntio ar saith maes, sydd yn cynnwys Dwyieithrwydd a Dealltwriaeth Amlddiwylliannol.

 (Llywodraeth Cynulliad Cymru, 2003b a 2003c).
Mae nifer o brif nodweddion darpariaeth  Cyfnod Sylfaen (2008) wedi cael eu hystyried yn elfennau hanfodol o addysg drochi lwyddiannus. Mae’n bwysig fod y ffocws newydd yng Nghwricwlwm Donaldson, yn y cyfnod Sylfaen ar chwarae creadigol ac ar agweddau cadarnhaol tuag at addysgu, yn cynnwys diogelu a datblygu yr arfer dda a welir ym maes addysg drochi.

Wrth i fwy o bwyslais gael ei roi ar ddatblyygu sgiliau dwyieithog disgyblion nad ydynt yn derbyn addysg drochi, mae’n bwysig hefyd fod y cyfleoedd ar gael i gaffael y Gymraeg mewn lleoliadau cyfrwng Saesneg yn esgor ar ddatblygu sgiliau ymarferol. O’i cyflwyno yn gywir, bydd yn cydblethu â nod Iaith Pawb -mwy o blant dan 5 oed yn cael cyswllt gyda’r iaith Gymraeg (4.9) (Redknap, 2006). 
Mae iaith wedi bod yn rhan anatod o fywyd Cymru ers canrifoedd lawer. Mae’r iaith a’r hunaniaeth Gymreig yn perthyn i Gymru hefyd fel tiriogaeth.
Dyma ddyfyniad o waith yr ieithydd Americanaidd Elinar Haugen (1956), oedd yn arbenigwr cynnar ym maes sosiolieithyddiaeth a dwyieithrwydd:

‘Whereever languages are in contact, one is likely to find certain prevalent attitudes of favour or disfavour towards the languages involved.’ 

(Haugen 1965: 95)
Yr hyn y mae Haugen yn ei olygu yw bod pobl o wahanol grwpiau ieithyddol yn debygol o gael barn ynghylch pobl o grwpiau ieithyddol eraill sydd yn byw yn yr un gymuned.
Agweddau positif a negyddol tuag at Dwyieithrwydd
Os yw un iaith yn un leiafrifol ac iaith arall yn un fwyafrifol, mae’r iaith fwyafrifol yn debygol o fod yn ddominyddol yn gymdeithasol -Cymraeg a Saesneg, er enghraifft, lle mae’r Saesneg yn cael ei defnyddio’n eang gan bawb ac ar bob lefel o gymdeithas, tra bod y Gymraeg yn cael ei siarad gan lai o bobl, ac yn llai tebygol o gael ei defnyddio. 
Yn ei lyfr Attitudes and Language (1992) mae Colin Baker yn trafod enghreifftiau o astudiaethau ar agweddau at ddwyieithrwydd yn y cyd-destun Cymreig. Mae’n cyfeirio at ymchwil gan Sharp, Thomas, Price, Francis a Davies (1973). Un o’u canfyddiadau oedd bod agwedd y cyfranogwyr at y Gymraeg yn dibynnu ar eu hagwedd tuag at y Saesneg – hynny yw, y mwyaf positif eu hagwedd tuag at yr iaith Gymraeg, y lleiaf ffafriol oedd eu hagwedd tuag at yr iaith Saesneg. 

Gwnaeth Baker astudiaeth o agweddau plant tuag at ddwyieithrwydd yng Nghymru. Gwelwyd fod agwedd y plant yn gyffredinol yn credu bod dwyieithrwydd yng Nghymru yn arwain at fanteision cymdeithasol. Mae astudiaeth Baker yn awgrymu bod pobl ifanc yn tueddu i weld dwyieithrwydd fel peth positif. 
Sut mae cystylltu dwyieithrwydd gyda diwylliant cymreig?
Yn ôl y ddogfen ‘Iaith Pawb’, sef cynllun gweithredu ar gyfer Cymru ddwyieithog a gyhoeddwyd gan Lywodraeth Cynulliad Cymru, y nod yw creu "cenedl wirioneddol ddwyieithog, sef gwlad lle gall pobl ddewis byw eu bywydau trwy gyfrwng y Gymraeg neu’r Saesneg, a lle mae presenoldeb y ddwy iaith yn ffynhonnell amlwg a hyglyw o falchder a chryfder i bob un ohonom.
Diwylliant Gymraeg
Mae gan y Cymry ddiwylliant sydd yn unigryw. Mae’r diwylliant yn cynnwys gwyliau - megis Mawrth y 1af, digwyddiadau megis eisteddfodau sydd a’u gwreiddiau yn ddwfn yn nhraddodiadau’r Cymry. Mae gan y Cymry gerddoriaeth a dawnsfeydd arbennig sydd yn unigryw iddyn nhw. Mae’r iaith Gymraeg yn linyn sydd yn clymu’r holl draddodiadau yma gyda’u gilydd. A thrwy ddilyn a chefnogi’r diwylliant arbennig yma, mae pobl yn cefnogi’r iaith Gymraeg. 
Fframweithiau a rhaglenni priodol i gefnogi dwyieithrwydd
Mae gan Llywodraeth Cymru darged o gael miliwn o siaradwyr Cymraeg erbyn y flwyddyn 2050. Gwel y llywodraeth addysg a datblygiad ieithyddol fel ffordd allweddol o wneud hyn.
Y Cwricwlwm Cymreig 
Mae’r Cyfnod Sylfaen yn cyfrannu at y Cwricwlwm Cymreig drwy ddatblygu dealltwriaeth plant o hunaniaeth ddiwylliannol unigryw Cymru ar draws yr holl Feysydd Dysgu mewn modd integredig. Anogir plant i werthfawrogi’r gwahanol ieithoedd, delweddau, gwrthrychau, synau a blasau sy’n rhan annatod o Gymru heddiw, a meithrin ymdeimlad o berthyn i Gymru a’i threftadaeth, llenyddiaeth a chelfyddydau yn ogystal â’r iaith. 

Clo
Wrth edrych ar y wybodaeth rydym yn gweld fod yna fanteision lu i ddwyieithrwydd- yn addysgol, economaidd, diwylliannol a chymdeithasol. Mae Llywodraeth Cymru yn ymwybodol o’r manteision hyn ac mae ganddynt nifer o gynlluniau a phrosiectau sydd  yn cefnogi hyn. Mae’r Cyfnod Sylfaen yn ysgolion Cymru yn cyfrannu at y Cwricwlwm Cymreig drwy ddatblygu dealltwriaeth plant o hunaniaeth ddiwylliannol  unigryw Cymru.

